Source: http://docplayer.hu/74854-A-koteles-resz-jogintezmenyenek-megvaltozott-szabalyai-az-uj-polgari-torvenykonyvben.html
Timestamp: 2016-10-22 22:19:34
Document Index: 35309435

Matched Legal Cases: ['bíróság ', 'Bíróság ', 'bíróság ', 'BÍRÓSÁG ', 'bíróság ', 'BÍRÓSÁG ']

⭐A köteles rész jogintézményének megváltozott szabályai. az új Polgári Törvénykönyvben
Download "A köteles rész jogintézményének megváltozott szabályai. az új Polgári Törvénykönyvben"
1 2 A köteles rész jogintézményének megváltozott szabályai az új Polgári Törvénykönyvben Szerző: dr. Tóth Annamária június 30.3 A március 15. napján hatályba lépett polgári törvénykönyvről szóló évi V. törvény (továbbiakban Ptk.) az öröklési jog számos elemét több ponton is megváltoztatta. Jelen tanulmány célja, hogy az öröklési jogon belül a köteles részt érintő új jogi szabályokra hívja fel a figyelmet. 1. A köteles rész fogalma, jogi természete Az 1848-ig fennálló tradicionális magyar öröklési jog a kötelesrész intézményét nem ismerte, hiszen az ősiség rendszerén alapulva a szerzett vagyonban biztosította a szabad rendelkezést (Tripartitum I. Rész 57. Czím), míg az öröklött (ősi) vagyonra a törvényes öröklés szabályai vonatkoztak. (Mázi 2009, 66.) Majd az 1848-as szabadságharc bukását követően az uralkodó végül 1852 novemberében császári nyílt paranccsal rendelte el az ősiségi viszonyok megszűntetését, valamint az Optk. korábban már megelőlegezett hatálybaléptetését. Az Optk. rendszere (tehát) a szabad végrendelkezést minden jószágra nézve egyformán főszabállyá tette, azt egyedül a lemenők és felmenők számára biztosított kötelesrészre való jogosultsággal szorította meg. (Mázi 2009, ) Végül a köteles rész jogintézményét az Ideiglenes törvénykezési szabályok (7-8. -ok) törvényes osztályrész elnevezéssel vezették be a magyar magánjogba. (Vékás , ) Az évi IV. törvénnyel elfogadott régi Polgári Törvénykönyv Ötödik részének negyedik Címe az LVII. fejezetben a korábbi törvénytervezeteket követve szabályozta a kötelesrészre jogosultak körét, a kötelesrész elvesztésének: a kitagadásnak a feltételeit, a kötelesrész mértékét és alapját, rendelkezik a betudásról, a kötelesrész kielégítéséért való felelősségről és a kötelesrész kiadásáról. Egyértelműen követelésként, kötelmi jogi igényként fogta fel a kötelesrészt. (Vékás , ) Fejezetének Indokolása, 1. pont) Ebből következően a köteles rész elsősorban az örökösökkel, esetleg megajándékozottakkal) szemben fennálló követeléseként került elismerésre. Ebben a megoldásban tehát a köteles részre jogosult nem örökös (nem társa az örökösöknek), a köteles rész a hagyatékkal (pontosabban: a hagyatékban részesítettekkel) szembeni igény (régi jogi kifejezéssel: ius ad rem igény), a köteles részre vonatkozó igény alapját elvonó végintézkedés (vagy élők közötti jogügylet) rendszerint e részében sem semmis,a köteles rész nem automatikus igény, hanem az arra jogosultnak kell követelését érvényesítenie az örökösökkel (vagy élők között megajándékozottakkal) szemben, a köteles részi igény elévül, a köteles rész (legalábbis elsődlegesen) rendszerint pénzben és nem természetben igényelhető. (Vékás 2002, 107.)4 A március 15. napján hatályba lépett polgári törvénykönyvről szóló évi V. törvény (a továbbiakban Ptk.) az öröklési jog számos elemét több ponton is megváltoztatta. A módosítások egy köre a köteles rész szabályait is érintette a jogintézmény elvi alapjainak változatlanul hagyása mellett. Az új Ptk. megalkotása során természetesen felmerült annak is a kérdése, hogy szükséges e a köteles rész fenntartása, és ezáltal az örökhagyó végintézkedési szabadságának korlátozása az örökhagyó legközelebbi rokonainak javára. Mind a törvényjavaslatot szerkesztő Kodifikációs Főbizottság, mind a jogalkotó a köteles rész megtartása mellett foglalt állást. A törvény indokolásában ennek okát és funkcióját az alábbiak szerint határozták meg: A kötelesrész - a megváltozott társadalmi feltételek között is - alkalmas a családi szolidaritás erősítésére; képes betölteni ezt a szerepet a családi gondoskodás eszméjének kifejezésre juttatásával, még olyan esetben is, amikor a kötelesrész tartási szerepet nem játszik. Leszármazók esetében a kötelesrész a hagyatékból történő részesedés minimumának garantálásával gyakran az önálló élet folytatásához szükséges vagyoni feltételek biztosítását is jelenti. A családi vagyon igen sokszor az egész család munkájának eredménye, (részbeni) egyben tartása ezért az igazságosság követelményével is alátámasztható igény. Mindezek a szempontok jogilag is elismerendő társadalmi funkcióvá állnak össze, és a kötelesrész intézményének elvi megtartását indokolják, annak ellenére, hogy mind a vagyoni viszonyok átalakulása, mind a demográfiai változások lényegesen eltérő társadalmi feltételeket teremtettek az elmúlt fél évszázadban. (2013. évi V. törvény Hetedik Könyv Negyedik Fejezetének Indokolása) A magyar jogban az új Ptk. 7: 3. (1) bekezdése értelmében továbbra is két jogcímen lehet örökölni; törvény, vagy végintézkedés alapján. A köteles rész tehát nem tekinthető öröklésnek, azonban öröklési jogi természetű Ez a minősítés következik mindenekelőtt abból a tényből, hogy a kötelesrészi igény nem a hagyatékkal (azaz nem az örökhagyó vagyonával), hanem a hagyatékból részesedő személyekkel (elsősorban az örökösökkel) szemben érvényesíthető követelés. Mindezen nem változtat az a körülmény, hogy a kötelesrész intézményét mind a Ptk., mind a törvény az öröklési szabályok között rendezi, és az sem, hogy a kötelesrészi rendelkezések több ponton szorosan kapcsolódnak öröklési jogi normákhoz. Elég ezzel kapcsolatban arra utalni, hogy a kötelesrészi igényt törvényes öröklési státus alapozza meg, és hogy a kötelesrészi igény elbírálásánál a kiesési szabályokra is figyelemmel kell lenni. Mindezekkel együtt a kötelesrészi igénynek kötelmi jogi természete azzal jár, hogy ezt az igényt csak az5 általános elévülési időn belül lehet érvényesíteni. ( évi V. törvény Hetedik Könyv Negyedik Fejezetének Indokolása, 1. pont) A Ptk. 7:76. (1) bekezdése pedig az eddigi joggyakorlatnak megfelelően kifejezetten megerősíti a köteles rész iránti igény kötelemi jogi természetét annak kimondásával, hogy az erre irányuló igények öt év alatt évülnek el, szemben az öröklési jogi igényekkel. 2. A köteles részre jogosultak Ptk. 7:75. [Kötelesrészre jogosultak] Kötelesrész illeti meg az örökhagyó leszármazóját, házastársát és szülőjét, ha az öröklés megnyílásakor az örökhagyó törvényes örököse vagy végintézkedés hiányában az lenne. A köteles részre jogosultak körét az új Ptk. leszűkíti, ugyanis a bejegyzett élettársat már nem nevesíti a jogosultak között. Ettől eltekintve változatlan marad a jogosultak köre, mivel azonban a házastárs törvényes öröklésének szabályai jelentősen megváltoztak, ez kihat a köteles részi igényekre is. A köteles részre jogosultak két esetben igényelhetnek köteles részt. Egyrészről akkor, ha az örökhagyó után végintézkedés maradt, és a köteles részre jogosult nem, vagy kevesebb örököl, mint a köteles része. Másrészről pedig akkor is- figyelemmel a Ptk. 7: 80. -ában foglaltakra - ha végintézkedés hiányában a törvényes öröklés rendje érvényesül, azonban az örökhagyó még életében ingyenes adományokkal a köteles rész mértékét el nem érőre csökkentette saját hagyatékát. Köteles részre elsősorban az örökhagyó leszármazója lesz jogosult. A Ptk. 7: a határozza meg a leszármazók öröklését, melyből következően továbbra is a kiesés sorrendjében, a helyettesítés vagy képviselet elve szerint jogosultak a köteles részre. Az örökhagyó házastársának köteles részi igénye attól függ, hogy az örökhagyó után marad-e leszármazó, illetőleg ági vagyon. Ha vannak leszármazók, akkor az igénye a hagyaték haszonélvezetének egy részére terjed ki. Leszármazók hiányában is többféleképpen alakulhat a házastárs kötelesrésze attól függően, hogy a törvényes öröklés új szabályai szerint állagörökös lenne (7: 61. ), vagy a hagyatékban állagot és haszonélvezetet együtt örökölne (7.: ), avagy a hagyatékban olyan ági vagyontárgyak6 is vannak, amelyeket nem ő örököl, azaz az ági vagyontárgyak haszonélvezetére tarthat igényt. (Kecskés és mtsai, ) A szülő akkor jogosult köteles részre, ha az örökhagyó törvényes örököse lenne. Ez csak abban az esetben következhet be, ha az örökhagyónak nincs leszármazója. Akkor, ha túlélő házastárs sincs, kizárólag a szülőt illeti meg a köteles rész. Ha viszont házastársa volt az örökhagyónak, akkor igényük attól függően alakul, hogy a házastárs törvényes (Ptk. 7: 60. ) vagy végrendeleti öröklése mire terjed ki. Ebben az esetben figyelemmel kell lenni arra is, hogy a Ptk. 7. : 67 - a szerinti ági vagyontárgy a hagyaték részét képezi-e. A szülő kiesése esetén a szülő leszármazóit, vagy felmenőit a köteles rész természetesen nem illeti meg. 3. A kitagadás 7:77. [Kitagadás] Nem jár kötelesrész annak, akit az örökhagyó végintézkedésében érvényesen kitagadott. A kitagadás akkor érvényes, ha a végintézkedés annak okát kifejezetten megjelöli. 7:78. [Kitagadási okok] (1) Kitagadásnak van helye, ha a kötelesrészre jogosult a) az örökhagyó után öröklésre érdemtelen lenne; b) az örökhagyó sérelmére bűncselekményt követett el; c) az örökhagyó egyenesági rokonának, házastársának vagy élettársának életére tört vagy sérelmükre egyéb súlyos bűncselekményt követett el; d) az örökhagyó irányában fennálló törvényes tartási kötelezettségét súlyosan megsértette; e) erkölcstelen életmódot folytat; f) - akit végrehajtandó szabadságvesztésre ítéltek - a büntetését még nem töltötte ki; g) a tőle elvárható segítséget nem nyújtotta, amikor az örökhagyónak szüksége lett volna rá.7 kitagadhatja. (2) A nagykorú leszármazót az örökhagyó a vele szemben tanúsított durva hálátlanság miatt is (3) A szülőt az örökhagyó a sérelmére elkövetett olyan magatartás miatt is kitagadhatja, amely a szülői felügyeleti jog megszüntetésére ad alapot. kitagadhatja. (4) Házastársát az örökhagyó házastársi kötelességét durván sértő magatartása miatt (5) Aki kitagadás miatt kiesik az öröklésből, nem jogosult törvényes képviselőként a helyébe lépő személy örökségének kezelésére. Az ilyen vagyon kezelésére a szülői vagyonkezelésből kivont vagyon kezelésére vonatkozó szabályokat kell megfelelően alkalmazni. A Ptk. 7: 4. (2) bekezdésének b) pontja alapján kiesik az öröklésből az, akit az örökhagyó az öröklésből kitagadott, és a Ptk. 7: a alapján köteles részre sem tarthat igényt. Kitagadni a Ptk. 7: 77. -ából következően végrendeletben, öröklési szerződésben, vagy halál esetére szóló ajándékozásban lehet azzal a feltétellel, hogy a kitagadás valamely Ptk. 7: 78. ában tételesen foglalt tíz okát meg kell jelölni. A Ptk. indokolása szerint a kitagadási okok nem mindenben állták ki a gyakorlat próbáját, ezért az alábbi pontokon megváltoztatta a kitagadási okokat: - A 7: 78. (1) bekezdésének b) pontja elhagyja a súlyos bűncselekmény minősítést, az örökhagyó sérelmére elkövetett bármely bűncselekmény megvalósítása elegendő a kitagadáshoz. Ez szélesíti a kitagadási okokat, és gondolkodásra késztet, hiszen akár egy gondatlanul elkövetett közlekedési bűncselekmény, vagy foglalkozás körében elkövetett gondatlan veszélyeztetés is alapos okot szolgáltathat a kitagadáshoz. - A (1) bekezdésének c) pontja két vonatkozásban is eltér a korábbi törvény szabályaitól. Új elem, hogy az örökhagyó élettársa sérelmére elkövetett bűncselekmény is kitagadási ok lehet, továbbá módosítás, hogy nemcsak bűntett, hanem minden súlyos bűncselekmény elkövetése is kitagadási ok lehet. A bírói gyakorlatra váró feladat annak kidolgozása, hogy milyen bűncselekményeket is lehet majd ezen kitagadási okok közé sorolni.8 - A (1) bekezdésének f) pontja mellőzi az ötévi vagy azt meghaladó szabadságvesztésre ítélést, és bevezeti ehelyett, hogy akit végrehajtandó szabadságvesztésre ítéletek, és szabadságvesztés büntetését még nem töltötte ki. Ez az egyik legvitatottabb pontja a kitagadási okoknak, mivel számtalan jogértelmezési és erkölcsi problémát vet fel. Az új kitagadási okokat azonban több kritika is érte, köztük Vékás Lajostól is: Miért az tagadható ki, aki éppen tölti a szabadságvesztés büntetését, s aki még nem tölti, bár elítélték, vagy aki már letöltötte, az nem? S végül, de nem utolsósorban, az egész szigorítás célját tekintve meg kell állapítani, hogy a kötelesrészből való kitagadás véleményünk szerint nem a büntető igazságszolgáltatás meghosszabbított karja a családon belüli vagyonrendezésnél! (Vékás ) Az is kérdéses, hogy a büntetését még nem töltötte ki rendelkezés vonatkozik-e arra, akit a bíróság feltételes szabadságra bocsátott, vagy a feltételes szabadságra bocsátás hatálya alatt áll (ami tovább tarthat, mintha a büntetés tényleges kitöltése után szabadult volna a kötelesrészre jogosult.) (Kecskés és mtsai, 247.) - A (1) bekezdésének g) pontja teljesen új kitagadási ok, amely szintén bírálat alá esett. A második kiegészítő kitagadási ok alapján kitagadható az is, aki az örökhagyót szükséghelyzetben segítség nélkül hagyta. Ez a tényállás (ha a megfogalmazás célját és értelmét helyesen fogjuk fel, ami nem egyszerű!) az eredeti javaslat szabályai által már lefedett élethelyzetet látszik tökéletlenül visszaadni. Tökéletlenül, mert teljesen téves terminológiát használ, hiszen a szükséghelyzet normatív definícióban meghatározott fogalma ( másnak életét, testi épségét vagy vagyonát közvetlenül fenyegető és más módon el nem hárítható veszély ) nehezen vonatkoztatható kitagadási helyzetre. (Vékás ) A törvény indokolása pedig ezen új kitagadási ok megalkotására magyarázattal nem szolgál, úgyszintén adós marad a Kommentár is ezen kitagadási ok magyarázatával. Így a joggyakorlatra marad az a feladat, hogy pontosan elhatárolja a 7: 78. d) pontja szerinti törvényes tartási kötelezettség súlyos megsértését az örökhagyó irányában fennálló szükséges segítségnyújtás elmulasztásától. - További két új kitagadási ok került bevezetésre 7: 78. (2) (3) bekezdéseiben, és az (5) bekezdésben foglaltak is új szabályt iktattak a törvénybe. A 7: 78. (2) bekezdésében írt durva hálátlanságnak minősülhet adott esetben például az örökhagyó ápolásának, gondozásának elmulasztása. (Vékás , 263.)9 4. A megbocsátás 7:79. [Megbocsátás] (1) Ha a kitagadás okát az örökhagyó végintézkedése előtt megbocsátotta, a kitagadás érvénytelen, és az örökös kötelesrészre tarthat igényt. (2) Ha a kitagadás okát az örökhagyó a végintézkedése után megbocsátotta, a kitagadás a végintézkedés visszavonása nélkül hatálytalanná válik. Az örökhagyó továbbra is megbocsáthatja a kitagadás okát, melynek eredménye, hogy a köteles rész iránti igény nem veszik el. A megbocsátás szabályai tartalmilag megegyeznek a régi Ptk. szabályaival, azonban a hatályos törvény azokat pontosítja, és világosan elhatárolja egymástól az előzetes és az utólagos megbocsátás következményeit. A megbocsátás továbbra is történhet kifejezett nyilatkozattal, vagy ráutaló magatartással. A megbocsátás fent idézett szabályai nehezen egyeztethetőek azonban össze a f) pontjában írt kitagadási okkal. A nehézség abból adódik, hogy a kitagadás okának a végrendelet tételekor már fenn kell állnia, mivel azt a végintézkedésben tételesen meg kell jelölni. Szándékos bűncselekmény miatt hosszabb határozott ideig tartó, végrehajtandó szabadságvesztés büntetéssel sújtott leszármazó erre a tényre hivatkozással nem tagadható ki, ha a végrendelet megtételéig ezt a büntetését kitöltötte. Megfosztható viszont a kötelesrésztől az a jogosult, akit gondatlanságból elkövetett bűncselekmény miatt a legrövidebb végrehajtandó szabadságvesztés büntetésre ítéltek, és a végrendelet megtételekor nem kezdte meg a büntetés letöltését, vagy tölti azt, avagy feltételesen helyeztek szabadlábra (Kecskés és mtsai, 249.) Természetesen ez a kritika elvethető azzal az érvvel, hogyha valaki a köteles részre jogosult hozzátartozóját ki kívánja tagadni ezen okból, miért nem tette ezt meg addig, amíg büntetését ki nem töltötte. 5. A köteles rész alapja10 7:80. [A kötelesrész alapja] (1) A kötelesrész alapja a hagyaték tiszta értéke, valamint az örökhagyó által élők között bárkinek juttatott ingyenes adományok juttatáskori tiszta értéke. (2) Aki számára az ingyenes adománynak a juttatáskori értéken való számításba vétele súlyosan méltánytalan, a bíróságtól kérheti a körülmények figyelembevételével vett más érték megállapítását. (3) A hagyaték tiszta értékének kiszámításánál a hagyományokat és a meghagyásokat nem lehet teherként figyelembe venni. (4) A szerződés megkötésétől számított két éven belül megnyílt öröklés esetén a kötelesrész alapjához hozzá kell számítani az öröklési, tartási, életjáradéki vagy gondozási szerződéssel elidegenített vagyon értékének a ténylegesen nyújtott tartás, életjáradék, illetve gondozás értékével nem fedezett részét. Az átruházott vagyon, a nyújtott tartás és a gondozás értékét, valamint az életjáradék összegét az öröklés megnyílásának időpontjában számított értéken kell figyelembe venni. A kötelesrész iránti igény továbbra is két elemből tevődik össze: a hagyaték tiszta értékéből és az ingyenesen juttatott adományok tiszta értékéből. A 7: 80. (2) bekezdése pedig a korábbi megfogalmazást egyértelművé teszi azzal, hogy más érték meghatározása hivatalból nem, hanem csak kérelemre történhet. A 7: 80. (4) bekezdése új rendelkezés. A régi Ptk. szerint a köteles rész alapjához az öröklési, tartási, életjáradéki vagy gondozási szerződéssel elidegenített vagyon értékét nem kellett hozzászámítani, amely visszaélésekre adhatott alapot. Ezt a Legfelsőbb Bíróság 89. számú PK állásfoglalásának c) pontjában kifejezetten rögzítette is. Ezen változtatott az új törvény, mely szerint szerencse-szerződés jellegük ellenére el kell ugyan ismerni a tartási, életjáradéki és öröklési szerződések visszterhes jellegét, de a szerződés megkötésétől számított két éven belül csak a szerződéssel elidegenített vagyonnak a ténylegesen nyújtott tartás, életjáradék vagy gondozás ellenértékével fedezett hányadát nem kell a kötelesrész alapjához hozzászámítandó vagyonnak tekinteni. Az értékelés időpontját a törvény mind az átruházott vagyon, mind az örökhagyóval szerződő fél szolgáltatásai tekintetében az öröklés megnyílásának időpontjában határozza meg. (indokolás) Értelemszerűen két év elteltével a fenti szerződésekkel érintett vagyon továbbra sem képezi a köteles rész alapját, így a PK. 89. sz. állásfoglalás a), b) c) pontjai a jövőre nézve is irányt mutatnak.11 7:81. [A kötelesrész alapjából kivont adományok] (1) Nem tartozik a kötelesrész alapjához adomány értéke; a) az örökhagyó által a halálát megelőző tíz évnél régebben bárkinek juttatott ingyenes b) az olyan ingyenes adomány értéke, amelyet az örökhagyó a kötelesrészre jogosultságot létrehozó kapcsolat keletkezését megelőzően juttatott; c) a szokásos mértéket meg nem haladó ingyenes adomány értéke; d) a házastárs vagy az élettárs, továbbá a leszármazó részére nyújtott tartás értéke; e) az arra rászoruló más személynek ingyenesen nyújtott tartás értéke a létfenntartáshoz szükséges mértékben. (2) A kötelesrészre jogosultságot létrehozó kapcsolat létrejöttének időpontja házasságból származó gyermek és a házastársak által közös örökbefogadással örökbe fogadott gyermek esetén a házasságkötés időpontja, más örökbe fogadott gyermek esetén az örökbefogadás időpontja, egyébként a gyermek fogamzása. (3) Azt az ingyenes adományt, amelynek betudását az örökhagyó elengedte, nem lehet a jogosult saját kötelesrészének alapjához hozzászámítani. A kötelesrész alapjából kivont adományok körében a legszembetűnőbb változás, hogy az ingyenes adományok esetében a korábbi tizenöt évről tíz évre rövidíti az ingyenes adományok juttatásának időpontját. A módosítás indoka egyszerű, az eltelt idő növekedésével arányosan nő annak lehetősége, hogy az adományt már elfogyasztották, elhasználták, elidegenítették stb., s ezzel gyakorlatilag - indokolatlanul - csak a hagyatékban részesedettek felelőssége lesz terhesebb. (2013. évi V. törvény Hetedik Könyv Negyedik Fejezetének Indokolása) A Ptk. 7: 83. (1) bekezdésének b)-c)-e) pontjai esetében csak a megfogalmazás módjában történt változás, a tartalom változatlan maradt. Ezzel szemben a 7: 83. d) pontja kiterjeszti a tartásra jogosultak körét az élettársa, amely összhangban van a Ptk.. 4: 86. -ával, mely a magyar jogba is bevezette az élettársi tartás intézményét.12 A 7: 81. -ának (2) bekezdése az igazságosság jegyében változtatott azon a szabályon, hogy több házasságból született gyermekek esetében a kötelesrészre való jogosultságot létrehozó kapcsolat szempontjából ne az első házasságkötés időpontja, hanem minden gyermek esetében az adott házasság időpontja legyen az irányadó. Ugyanezen okból az új normaszövegnek köszönhetően az örökbefogadott gyermek az adott házasságból született gyermekkel azonos helyzetbe került. 5. A köteles rész mértéke Ptk. 7:82. [A kötelesrész mértéke] (1) Kötelesrész címén a kötelesrészre jogosultat annak harmada illeti meg, ami neki - a kötelesrész alapja szerint számítva - mint törvényes örökösnek jutna. (2) Ha a házastársat mint törvényes örököst haszonélvezeti jog is megilleti, kötelesrésze e tekintetben a haszonélvezeti jognak olyan korlátozott mértéke, amely szükségleteit biztosítja, figyelembe véve az általa örökölt vagyontárgyakat. (3) A törvényes örökségként haszonélvezeti jogot öröklő házastárs a kötelesrészét igényelheti úgy is, mintha haszonélvezeti jogát megváltották volna. Az új Polgári Törvénykönyvet előkészítő Kodifikációs Főbizottság által elkészített javaslat a köteles rész korábbi mértékének fenntartását indítványozta. A parlament azonban arra hivatkozással változtatta meg annak mértékét, hogy a köteles rész mértékének csökkentésével bővíthető azon vagyonelemek köre, mellyel az örökhagyó még életében halála esetére szabadon rendelkezhet. Vékás Lajos, a Kodifikációs Főbizottság vezetője, élesen bírálta ezt a módosítást. Álláspontja szerint a köteles rész változatlan biztosításának különös jelentősége van olyan esetben, amikor az örökhagyó korábbi házasságából származó gyermekek öröklési minimumát az örökhagyó esetleges ellentétes akaratával szemben is indokolt a törvénynek biztosítania. A köteles rész mértékével kapcsolatban sem a közjegyzői gyakorlat, sem a bírói gyakorlat nem vezetett fel módosítási igényt. Nem indokolnak változást az európai államok szabályozásából nyerhető tanulságok sem. (Vékás , 6-7.)13 A Ptk. Kommentár szerint ezt a módosítást kompromisszumos eredménynek tekinthetjük, aminek folytán a korábbi fél helyett kétharmadra nőtt azoknak a vagyontárgyaknak a köre, amelyekről az örökhagyó korlátozás nélkül, szabadon rendelkezhet. (Kecskés és mtsai 253.) A köteles rész mértékére a túlélő házastárs esetében annak törvényes öröklési jogi helyzetének megváltozása is hatással volt, hiszen leszármazó mellett és leszármazók hiányában a szülők mellett állagörökös is lesz, és megilleti a köteles rész. Ha ezt meghaladóan haszonélvezeti jog is megilletné, akkor a kötelesrésze e tekintetben korlátozott mértékű, melynek meghatározása során, szemben a régi szabályozással, márcsak az általa örökölt vagyontárgyakat kell figyelembe venni, figyelmen kívül marad azonban a saját vagyona és munkájának eredménye. Ennek oka az, hogy a haszonélvezeti jog nem tartási igény, nem korlátozható tehát a haszonélvezetre jogosult minimális szükségleteire, rászorultságának mértékére. (2013. évi V. törvény Hetedik Könyv Negyedik Fejezetének Indokolása, 4. pont) A 7: 82. (3) bekezdése pedig új rendelkezést tartalmaz. 5. A köteles rész kielégítése Ptk. 7:83. [Betudás] (1) A kötelesrész kielégítésére szolgál mindaz, amit a jogosult a hagyatékból bármely címen kap, továbbá amit az örökhagyótól ingyenes adományként kapott, feltéve, hogy azt a kötelesrész alapjához hozzá kell számítani. (2) Ha a kötelesrészre jogosult leszármazó az öröklésből kiesett, leszármazójának kötelesrészébe be kell tudni mindannak az ingyenes adománynak az értékét, amelyet ő és a kiesett felmenő kapott. Több leszármazó az adományt a hagyatékban való részesedésének arányában köteles betudni. (3) Az örökhagyó a betudást - kifejezett nyilatkozattal - elengedheti. A betudás elengedése más jogosult kötelesrészét nem sértheti. A betudás a Ptk-ban a régi Ptk-val tartalmilag azonos módon került szabályozásra, ezért az ekörben kialakult bírói gyakorlat továbbra is irányadónak tekinthető. Ptk. 7:84. [Felelősség a kötelesrész kielégítéséért]14 (1) A kötelesrész kiadását vagy kiegészítését a következő sorrend szerint lehet követelni: a) a kötelesrész kielégítéséért elsősorban a hagyatékban részesedő személyek felelnek; b) a kötelesrésznek a hagyatékból ki nem elégíthető részéért az örökhagyó által a halálát megelőző tíz éven belül megadományozottak adományaik időbeli sorrendjére tekintet nélkül felelnek. (2) Több személy felelősségének arányát juttatásaik figyelembe vehető értéke határozza meg. (3) Aki a juttatástól önhibáján kívül elesett, a kötelesrészért nem felel. Ptk. 7:85. [A kötelesrészre jogosult és hozzátartozói korlátozott felelőssége] (1) Aki juttatásban részesült, a kötelesrész kielégítéséért a juttatás egész értékével felel. A kötelesrészre jogosult a juttatásnak azzal a részével felel, amely törvényes örökrészét meghaladja. (2) A kötelesrészre jogosult házastársa, leszármazója és ennek házastársa mentesül a felelősség alól annyiban, amennyiben valamennyiük juttatásának értéke a kötelesrészre jogosult juttatásának értékével együtt sem haladja meg a kötelesrészre jogosult törvényes örökrészét. Ezt a szabályt nem lehet alkalmazni, ha a kötelesrészre jogosult igényét a házastársával, leszármazójával vagy ennek házastársával szemben érvényesíti. venni. (3) A törvényes örökrészt ezekben az esetekben a kötelesrész alapja szerint kell számításba A köteles rész kielégítésért való felelősök köre a Ptk. 7: 81. (1) bekezdésében foglalt változással összhangban úgy módosult, hogy csupán az örökhagyó halálát megelőző 10 éven belül megadományozottak felelnek, szemben a régi Ptk.-beli 15 éven belül megadományozottakkal. Ezen túlmenően a felelősség sorrendje változatlan. Ugyanígy változatlan a felelősség aránya és mentesülésre vezető ok is.(kecskés és mtsai, 255.) Ptk. 7:86. [A kötelesrész kiadása] (1) A kötelesrészt minden teher és korlátozás nélkül kell kiadni. Ha a kötelesrész kiadásánál a megmaradó vagyon az örökhagyó házastársának korlátozott haszonélvezetét sem biztosítaná, a kötelesrésznek a korlátozott haszonélvezetet biztosító részét a haszonélvezet megszűnése után kell kiadni.15 (2) Ha az örökhagyó a kötelesrészre jogosultnak korlátozással vagy terheléssel hagyott hátra vagyont, a korlátozás a kötelesrészen felüli többletre hatályos. Az örökhagyó úgy is rendelkezhet, hogy a jogosult csak kötelesrészét kapja meg, kivéve, ha a korlátozást vagy a terhelést a kötelesrész tekintetében is elfogadja. (3) A kötelesrészre jogosult kötelesrészének pénzben való kiadását igényelheti. Természetben - a haszonélvezet kivételével - a kötelesrész abban az esetben igényelhető, ha ez volt az örökhagyó végintézkedéssel vagy élők között nyilvánított akarata. (4) Ha a kötelesrész pénzben való kiadása akár a jogosultra, akár a kötelezettre sérelmes, a bíróság az összes körülmény mérlegelése alapján elrendelheti a kötelesrésznek - egészben vagy részben - természetben való kiadását. A köteles rész kiadásának fenti rendelkezései megegyeznek a korábbi normaszöveggel, ezért ekörben is csak arra utalhatunk, hogy az eddigi joggyakorlatot a jövőre nézve továbbra is útmutatónak tekinthetjük. Végezetül arra hívnám fel a figyelmet, hogy a Polgári Törvénykönyvről szóló évi V. törvény hatálybalépésével összefüggő átmeneti és felhatalmazó rendelkezésekről szóló évi CLXXVII. Törvény 57. (1) bekezdése szerint ha e törvény eltérően nem rendelkezik, a Ptk. öröklési jogot szabályozó rendelkezéseit a Ptk. hatálybalépése után megnyílt öröklésre kell alkalmazni, tehát a fentiek ismertetett új szabályokat a március 15. napját követően bekövetkezett öröklések esetén kell alkalmazni. A 65. (1) (2) bekezdése értelmében a Ptk. kitagadási okokra vonatkozó rendelkezéseit az örökhagyó Ptk. hatálybalépése után tett kitagadó nyilatkozatára kell alkalmazni. Ha az örökhagyó végintézkedését a Ptk. hatálybalépése előtt tette, a kötelesrész mértékére a Ptk. hatálybalépése előtt hatályos jogszabályok rendelkezéseit kell alkalmazni.16 Felhasznált irodalom Kecskés László, Kőrös András, Makai Katalin, Orosz Árpád, Osztovits András, Petrik Ferenc (2013): Az új Ptk. magyarázata I/VI., HVG-ORAC, Budapest A polgári törvénykönyvről szóló évi V. törvény Kecskés László, Kőrös András, Makai Katalin, Orosz Árpád, Osztovits András, Petrik Ferenc: Az új Ptk. magyarázata I/VI. Mázi András (2009): A kötelesrész megjelenése a magyar magánjog rendszerében. Tekintettel a nagy európai jogrendszerek megoldásaira. Doktori értekezés, Pécs, iskola.ajk.pte.hu/files/tiny_mce/file/vedes/mazi_andras_ertekezes_nyilvanos_vitara.pdf, utolsó hozzáférés: Vékás Lajos ( ): Grosschmid szelleme és gondolatai az új Polgári Törvénykönyv öröklési jogi szabályaiban, in: Magyar Jog (5), Vékás Lajos (2002): Öröklési jog, Eötvös József Könyvkiadó, Budapest Vékás Lajos ( ): Bírálat és jobbító észrevételek az új Ptk. törvényjavaslatához (a zárószavazás előtt), in: Magyar Jog (1), 1-7. Hasonló dokumentumok
A köteles rész biztosításával a modern törvények a hagyaték egy bizonyos hányadát az örökhagyó legközelebbi rokonainak, illetve házastársának kívánják juttatni a, az örökhagyó végintézkedésben (esetleg Részletesebben CSALÁDI J O G A CSALÁDJOG JÖVÕJE
A CSALÁDJOG JÖVÕJE A Ptk. cselekvőképességi és családjogi rendelkezéseinek alkalmazását segítő átmeneti normákról 1. Az átmeneti szabályok célja Már többször olvashattuk, hogy a Polgári Törvénykönyv 1 Részletesebben Kérdések és válaszok az új Polgári Törvénykönyv Első és Második Könyvének rendelkezéseivel kapcsolatban (2010. január 21.)
Kérdések és válaszok az új Polgári Törvénykönyv Első és Második Könyvének rendelkezéseivel kapcsolatban (2010. január 21.) Előzetes megjegyzések: 1. A Kérdések és válaszok közzétételének célja, hogy közérthető, Részletesebben A Családjogi Charta és nagykorú idős
Iustum Aequum Salutare X. 2014. 1. 41 49. A Családjogi Charta és nagykorú idős családtagok által alkotott család: tekintettel az új Polgári Törvénykönyvre 1 Szeibert Orsolya egyetemi adjunktus (ELTE ÁJK) Részletesebben Az ingatlan-nyilvántartás elvei az új Polgári Törvénykönyvben és a korábbi jogi szabályozásban
ALKOTMÁNYBÍRÓSÁG IV/2350/2012. Az Alkotmánybíróság teljes ülése jogszabály alaptörvény-ellenességének utólagos vizsgálatára irányuló indítvány, valamint alkotmányjogi panaszok tárgyában dr. Dienes- Oehm Részletesebben dr. Kusztos Anett A HÁZASSÁGI VAGYONJOGI SZERZŐDÉS SZABÁLYOZÁSA AZ ÚJ PTK.-BAN
dr. Kusztos Anett A HÁZASSÁGI VAGYONJOGI SZERZŐDÉS SZABÁLYOZÁSA AZ ÚJ PTK.-BAN Novissima Kiadó 2014 1 Megjelent a Novissima Kiadó gondozásában 2014-ben, elektronikus formában. Szerző: dr. Kusztos Anett Részletesebben (4) Ha leszármazó nincs, a házastárs örököl.
(4) Ha leszármazó nincs, a házastárs örököl. A Ptk. Az özvegyet csak leszármazók hiányában tekinti állagörökösnek (leszármazók mellett nem örököl állagot). Leszármazók hiányában az egész hagyaték az egész Részletesebben A régi és az új Ptk. összehasonlítása a civil szervezetek szabályozását illetően
VEZINFÓ-TUDÁSTÁR szakkönyv-sorozat Dr. Horváth István AZ ÚJ MUNKA TÖRVÉNYKÖNYVE Értelmezés és alkalmazás a gyakorlatban A megszerzett tudás és a gyakorlat összhangja VEZINFÓ-TUDÁSTÁR szakkönyv-sorozat Részletesebben Az új Polgári Törvénykönyv és a Civil törvény civil szervezeteket érintő rendelkezéseinek hatása a létesítő okiratra teendők, változások 2014-ben
Az új Polgári Törvénykönyv és a Civil törvény civil szervezeteket érintő rendelkezéseinek hatása a létesítő okiratra teendők, változások 2014-ben Készült: EMMI Civil Kapcsolatok Főosztályán 2014. április Részletesebben Nagyobb a füstje, mint a lángja a vezető tisztségviselők felelősségének új Ptk.-beli szabályozása
Nagyobb a füstje, mint a lángja a vezető tisztségviselők felelősségének új Ptk.-beli szabályozása MAILÁTH GYÖRGY TUDOMÁNYOS PÁLYÁZAT Polgári jogi szekció 3. A vezető tisztségviselő felelősségének új szabályozása Részletesebben A SZABÁLYSÉRTÉSEKRŐL
Dr. Balla Lajos Idzigné Dr. Novák Csilla Dr. Kahler Ilona Dr. Németh Norbert Dr. Szurdi Béla Dr. Vadász Mihály A SZABÁLYSÉRTÉSEKRŐL szóló 1999. évi LXIX. törvény gyakorlati kézikönyve jogalkalmazóknak Részletesebben Polgári jogi alapfogalmak
Bércesi Zoltán -- Garamvölgyi Róbert Polgári jogi alapfogalmak - Előadásvázlat, témakörjegyzék belső, intézményi használatra a PTE ÁJK jogi asszisztenshallgatói számára - - Jogi asszisztens felsőfokú szakképzés Részletesebben KÖZJEGYZŐK KÖZLÖNYE. A Magyar Országos Közjegyzői Kamara szakmai folyóirata 2014 / 5. szám 2014. szeptember / október
Az összbüntetés múltja és jövője dr. Ficsór Gabriella a DIT büntető kollégiumvezetője 2013. március 18. 2 Történeti és nemzetközi jogi kitekintés Az összbüntetésre vonatkozó szabályok értelmezésére utoljára Részletesebben Chronowski Nóra Drinóczi Tímea Kocsis Miklós Zeller Judit VÁLOGATOTT ALAPJOGI ESETEK II. SZABADSÁG ÉS EGYENLŐSÉG 1.
1 A fogyasztói kölcsönszerződésben pénzügyi intézmény által alkalmazott általános szerződési feltételekben szereplő egyoldalú szerződésmódosítás tisztességtelensége megítélése tárgykörben felállított joggyakorlat-elemző Részletesebben A devizahitel jogi alapkérdései
1. A KÖZÖS TULAJDON FOGALMA A közös tulajdon (tulajdonközösség) olyan jogközösség, amelyben a tulajdonjog ugyanazon a dolgon meghatározott eszmei hányadrészek szerint több személyt illet meg. 139. (1) Részletesebben Az új Munka törvénykönyve magyarázata 2013
Az új Munka törvénykönyve magyarázata 2013 Néhány gondolat az új Munka törvénykönyvéről... 4 ELSŐ RÉSZ - ÁLTALÁNOS RENDELKEZÉSEK... 6 I. Bevezető rendelkezések... 6 A törvény célja... 6 A törvény hatálya... Részletesebben Az eredmény helye és szerepe a megbízási jogviszonyban
Az eredmény helye és szerepe a megbízási jogviszonyban Bevezetés A gazdaság élénkülése és a piaci viszonyok előtérbe kerülése egyre növekvő kihívást jelent valamennyi szerződéstípus számára. Ezek a folyamatok Részletesebben FIATAL BÜNTETŐJOGÁSZOK AZ ÚJ BÜNTETŐ TÖRVÉNYKÖNYVRŐL
AZ ÚJ BÜNTETŐ TÖRVÉNYKÖNYVRŐL AZ ÚJ BÜNTETŐ TÖRVÉNYKÖNYVRŐL SZERKESZTŐ DR. MÉSZÁROS ÁDÁM Levelezési cím H-6725 Szeged, Bécsi krt. 2-4/B. II/9. Web www.mjat.hu E-mail mjat@mjat.hu ISBN 978-963-08-9609-2 Részletesebben A nem vagyoni kártérítés jogalapja az alkotmánybírósági határozatok és az ítélkezési gyakorlat tükrében
Dr. Sipos Péter A nem vagyoni kártérítés jogalapja az alkotmánybírósági határozatok és az ítélkezési gyakorlat tükrében D o l g o z a t Budapest, 2002. április 2 Tartalomjegyzék Bevezetés 1. A nem vagyoni Részletesebben A munkáltatói szabályzat az új Munka Törvénykönyvében. Gyulavári Tamás - Kun Attila
A munkáltatói szabályzat az új Munka Törvénykönyvében Gyulavári Tamás - Kun Attila Gyulavári Tamás tanszékvezető egyetemi docens, PPKE, JAK, Munkajogi Tanszék Lakcím: 1112 Budapest, ördögorom lejtő 43/b. Részletesebben AZ EURÓPAI PARLAMENT ÉS A TANÁCS 593/2008/EK RENDELETE. (2008. június 17.) a szerződéses kötelezettségekre alkalmazandó jogról (Róma I.
L 177/6 HU Az Európai Unió Hivatalos Lapja 2008.7.4. AZ EURÓPAI PARLAMENT ÉS A TANÁCS 593/2008/EK RENDELETE (2008. június 17.) a szerződéses kötelezettségekre alkalmazandó jogról (Róma I.) AZ EURÓPAI PARLAMENT Részletesebben Simon Nikolett* A tanúvallomás. jogosulatlan megtagadása, mint anyagi jogi nóvum hatása a Be. vonatkozó rendelkezéseire
nősítést nyer. Az új igazságszolgáltatás elleni bűncselekmény látható, hogy alapjaiban érinti a rend bír sá Simon Nikolett* golás korábbi és feltehetőleg jelenleg hatályos rendszerét is olyannyira, hogy Részletesebben Féljünk-e, ha gépjárművünkre nem tipikus biztosítéki jogot engedünk a banknak, avagy vételi jog a banki gyakorlatban
TULAJDONVISZONYOK AZ EURÓPAI UNIÓBAN ÉS ROMÁNIÁBAN* Drinóczi Tímea** A TULAJDONHOZ VALÓ JOG A MAGYAR ALKOTMÁNYBÍRÓSÁG GYAKORLATÁBAN I. rész: A MAGÁNTULAJDONOSI RENDSZER KIALAKÍTÁSA A tulajdoni garancia Részletesebben T/9553. számú. törvényjavaslat. a büntetőeljárások időszerűségének javítása céljából a büntetőeljárásról szóló 1998. évi XIX. törvény módosításáról